2020. gada 28. aprīlī Noteikumi Nr. 249

Rīgā (prot. Nr. 28 18. §)

**Grozījumi Ministru kabineta 2013. gada 5. februāra noteikumos Nr. 84 "Noteikumi par atsevišķu bīstamu ķīmisku vielu lietošanas ierobežojumiem elektriskajās un elektroniskajās iekārtās"**

Izdoti saskaņā ar

Ķīmisko vielu likuma

16. panta otro daļu un

likuma "Par atbilstības novērtēšanu"

7. panta pirmo daļu

1. Izdarīt Ministru kabineta 2013. gada 5. februāra noteikumos Nr. 84 "Noteikumi par atsevišķu bīstamu ķīmisku vielu lietošanas ierobežojumiem elektriskajās un elektroniskajās iekārtās" (Latvijas Vēstnesis, 2013, 47. nr.; 2014, 109., 210. nr.; 2016, 14. nr.; 2017, 56., 249. nr.; 2018, 157. nr.; 2019, 7., 139. nr.) šādus grozījumus:

1.1. papildināt informatīvo atsauci uz Eiropas Savienības direktīvām ar 56. punktu šādā redakcijā:

"56) Komisijas 2019. gada 8. augusta Deleģētās direktīvas 2019/1845/ES, ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu
bis(2-etilheksil)ftalāta (DEHP) izmantošanai noteiktās gumijas sastāvdaļās, ko izmanto motoru sistēmās.";

1.2. papildināt 3. pielikumu ar 52. punktu šādā redakcijā:

|  |  |  |
| --- | --- | --- |
| "52. | Bis(2-etilheksil)ftalāts gumijas sastāvdaļās motoru sistēmās, kas paredzētas izmantošanai iekārtās, kuras nav paredzētas tikai izmantošanai patērētājiem, ar noteikumu, ka nekāds plastificēts materiāls nenonāk saskarē ar cilvēka gļotādu vai ilgstošā saskarē ar cilvēka ādu (nepārtraukta saskare, kas ilgst vairāk nekā 10 minūtes dienā, vai periodiska saskare, kas ilgst vairāk nekā 30 minūtes dienā) un bis(2-etilheksil)ftalāta koncentrācijas vērtība nepārsniedz:a) 30 % no gumijas masas:* blīvslēgu pārklājumiem;
* monolītas gumijas blīvslēgiem;
* gumijas sastāvdaļām, kas iekļautas no vismaz trim sastāvdaļām veidotos mezglos, kuri darba veikšanai izmanto elektrisko, mehānisko vai hidraulisko enerģiju un ir piestiprināti motoram;

b) 10 % no gumijas masas gumiju saturošām sastāvdaļām, kuras nav minētas šā punkta "a" apakšpunktā | Līdz 2024. gada 21. jūlijam piemēro iekārtām, kuras atbilst šo noteikumu 2. pielikumā minētajai 11. kategorijai" |

2. Noteikumi stājas spēkā 2020. gada 1. maijā.

Ministru prezidents A. K. Kariņš

Vides aizsardzības un

reģionālās attīstības ministrs J. Pūce